NWR-ITD วิ่งแรง! รับกิจการร่วมค้ามือขึ้น ลุ้นคว้าสัญญา 1 “รถไฟเด่นชัย-เชียงราย-เชียงของ”
ราคาหุ้น NWR-ITD กอดคอวิ่งแรง ขานรับกิจการร่วมค้ามือขึ้น รับงานต่อเนื่อง! ขณะที่มีโอกาสคว้าสัญญา 1 “รถไฟทางคู่เด่นชัย-เชียงราย-เชียงของ”
ราคาหุ้น NWR-ITD กอดคอวิ่งแรง ขานรับกิจการร่วมค้ามือขึ้น รับงานต่อเนื่อง! ขณะที่มีโอกาสคว้าสัญญา 1 “รถไฟทางคู่เด่นชัย-เชียงราย-เชียงของ”
8 มิ.ย. 2564

ผู้สื่อข่าวรายงานว่า ราคาหุ้นบริษัทเนาวรัตน์พัฒนาการ จำกัด (มหาชน) หรือ NWR  วันที่ 8 มิ.ย.2564  ณ เวลา 10.37 น. อยู่ที่ระดับ 1.39 บาท บวก 0.09 บาท หรือ 6.92% สูงสุดที่ระดับ 1.41 บาท ต่ำสุดที่ระดับ 1.31 บาท ด้วยมูลค่าการซื้อขาย 165.78 ล้านบาท
ด้านราคาราคาหุ้นบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD   อยู่ที่ระดับ 3.06 บาท บวก 0.22 บาท หรือ 7.75% สูงสุดที่ระดับ 3.14 บาท ต่ำสุดที่ระดับ 2.86 บาท ด้วยมูลค่าการซื้อขาย 594.23 ล้านบาท
ทั้งนี้ราคาหุ้นทั้ง 2 บจ. ปรับตัวขึ้นอย่างมีนัยสำคัญ หลังจากมีกระแสข่าวว่า กิจการร่วมค้าระหว่าง ITD-NWR มีโอกาสเป็นผู้ชนะการประมูลโครงการก่อสร้างรถไฟทางคู่สายเด่นชัย-เชียงราย-เชียงของ 3 สัญญา โดยใน สัญญาที่ 1 ช่วงเด่นชัย-งาว ระยะทาง 103 กม. มีผู้ยื่นซองประมูล 2 ราย คือ กลุ่มกิจการร่วมค้า ITD-NWR (ITD และ NWR) เสนอราคา 26,568 ล้านบาท
ส่วนกลุ่มกิจการร่วมค้า CKST-DC1 (บริษัท ช.การช่าง จำกัด (มหาชน) หรือ CK) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC) และบ.นอกตลาด) เสนอราคา 26,700 ล้านบาท โดยกลุ่ม ITD-NWR เสนอราคาต่ำที่สุด จากราคากลาง 26,599.17 ล้านบาท จึงมีโอกาสในการชนะประมูลสูง
ขณะที่ก่อนหน้านี้ เมื่อวันที่ 27 พ.ค.2564 กิจการร่วมค้า อิตาเลียนไทย-เนาวรัตน์ ซึ่งประกอบด้วย ITD และ NWR ได้ร่วมลงนามในสัญญาก่อสร้างกับการประปานครหลวง ในโครงการก่อสร้างอุโมงค์ส่งน้ำตามแนวถนนราชพฤกษ์ จากคลองมหาสวัสดิ์ ถึงถนนเพชรเกษม พร้อมงานที่เกี่ยวข้องสัญญษ G-TN-9B มูลค่าโครงการรวม 4.01 พันล้านบาท (รวมภาษีมูลค่าเพิ่ม)
โดยแบ่งสัดส่วนรายได้ดังนี้ สัดส่วนของ ITD จำนวน 51% คิดเป็นมูลค่า 2.05 พันล้านบาท สัดส่วนของ NWR จำนวน 49% คิดเป็น 1.97 พันล้านบาท ระยะเวลาในการก่อสร้าง 1,095 วัน นับจากวันที่แจ้งให้เริ่มงาน
 